86/126/ETY: Sisäinen sopimus, yhteisön tuen rahoituksesta ja hallinnosta (allekirjoitettu Brysselissä 19 päivänä helmikuuta 1985)



Virallinen lehti nro L 086 , 31/03/1986 s. 0210 - 0220

Suomenk. erityispainos Alue 11 Nide 11 s. 0242

Ruotsink. erityispainos Alue 11 Nide 11 s. 0242



SISÄINEN SOPIMUS, yhteisön tuen rahoituksesta ja hallinnosta (allekirjoitettu Brysselissä 19 päivänä helmikuuta 1985) (86/126/ETY) NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan talousyhteisön perustamissopimuksen, jäljempänä "perustamissopimus", sekä katsovat, että Loméssa 8 päivänä joulukuuta 1984 allekirjoitetussa kolmannessa AKT-ETY-yleissopimuksessa, jäljempänä "yleissopimus", vahvistetaan yhteisön tuen kokonaismääräksi AKT-valtioille 8 500 miljoonaa ECUa, neuvostossa kokoontuneiden jäsenvaltioiden hallitusten edustajat ovat sopineet, että Euroopan kehitysrahaston tuen määrä, joka on tarkoitettu niille merentakaisille maille ja alueille, jäljempänä "maat ja alueet", joihin sovelletaan sopimuksen neljännen osan määräyksiä, vahvistetaan 100 miljoonaksi ECUksi; myös Euroopan investointipankin, jäljempänä "pankki", toimista sen omilla varoilla määrätään maissa ja alueilla 20 miljoonaan ECUun asti, tätä sopimusta sovellettaessa käytettävä ECU määritellään Euroopan rahapoliittisen yhteistyörahaston käyttämän laskentayksikön muuttamisesta annetun asetuksen (ETY) N:o 3180/78 1 artiklan muuttamisesta 15 päivänä syyskuuta 1984 annetussa neuvoston asetuksessa (ETY) N:o 2626/84 tai tarvittaessa myöhemmässä ECUn koostumuksen määrittelystä annetussa neuvoston asetuksessa, yleissopimuksen sekä maita ja alueita koskevan päätöksen, jäljempänä "päätös", täytäntöönpanemiseksi olisi perustettava kuudes Euroopan kehitysrahasto ja määrättävä sen varoja koskevista yksityiskohtaisista säännöistä ja jäsenvaltioiden osuuksista niissä, olisi vahvistettava rahoitusyhteistyön hallintoa koskevat säännöt, määritettävä tuen suunnittelu-, tutkimus- ja hyväksyntämenettely ja määrättävä tuen käytön valvontaa koskevista yksityskohtaisista säännöistä, olisi asetettava jäsenvaltioiden hallitusten edustajien komitea komissioon ja samanlainen komitea pankkiin, on aiheellista varmistaa komission ja pankin tekemän työn yhdenmukaistaminen yleissopimusta ja päätöksen vastaavia määräyksiä sovellettaessa; tämän vuoksi olisi komissiossa ja pankissa kokoontuvien komiteoiden kokoonpanon oltava mahdollisuuksien mukaan sama, ja yhteistyöpolitiikkojen ja -toimien yhteensovittamisesta yhteisössä 5 päivänä kesäkuuta 1984 annettu neuvoston päätöslauselma on otettu huomioon, komissiota kuultuaan OVAT SOPINEET SEURAAVISTA MÄÄRÄYKSISTÄ: ENSIMMÄINEN LUKU 1 artikla 1. Jäsenvaltiot perustavat Euroopan kehitysrahaston (1985), jäljempänä "rahasto". 2. a) Rahaston varat ovat 7 500 miljoonaa ECUa. b) Rahastoon osallistuvien jäsenvaltioiden rahoitusosuuksien jakaantuminen vahvistetaan tämän sopimuksen erottamattomana osana olevan liitteen I mukaisesti. c) Neuvosto vahvistaa yksimielisesti jäsenvaltioiden rahoitusosuuksien lopullisen jakaantumisen tämän sopimuksen erottamattomana osana olevassa liitteessä II määriteltyjen suuntaviivojen mukaisesti. d) Edellä c alakohdassa tarkoitettua jakoa voidaan muuttaa neuvoston yksimielisellä päätöksellä uuden valtion liittyessä yhteisöön. 2 artikla 1. Edellä 1 artiklan 2 kohdan a alakohdassa ilmoitettu määrä jakautuu seuraavasti: a) AKT-valtioille 7 400 miljoonaa ECUa seuraavasti: 4 860 miljoonaa ECUa tukipalkkioina, 600 miljoonaa ECUa erityislainoina, 600 miljoonaa ECUa riskipääomana 925 miljoonaa ECUa siirtoina yleissopimuksen 3 luvun II osaston kolmannen osan mukaisesti, 415 miljoonaa ECUa erityisenä rahoituksena yleissopimuksen 3 luvun II osaston kolmannen osan mukaisesti, b) maille ja alueille 100 miljoonaa ECUa seuraavasti: i) 55 miljoonaa ECUa tukipalkkioina, 25 miljoonaa ECUa erityislainoina, 15 miljoonaa ECUa riskipääomana p.m. erityisenä rahoituksena päätöksen kaivostuotteita koskevien määräysten mukaisesti ii) 5 miljoonaa ECUa siirtoina maille ja alueille päätöksen vientitulojen vakiinnuttamisjärjestelmää koskevien määräysten mukaisesti. 2. Jos itsenäistynyt maa tai alue liittyy yleissopimukseen, neuvosto alentaa 1 kohdan b alakohdan i kohdassa esitettyjä määriä ja vastaavasti korottaa 1 kohdan a alakohdassa ilmoitettuja määriä yksimielisellä päätöksellä komission ehdotuksesta. Näissä tapauksissa asianomainen maa voi edelleen saada 1 kohdan b alakohdan ii alakohdassa määrättyjä varoja, jos noudatetaan yleissopimuksen III luvun II osaston kolmannen osan hallintoa koskevia sääntöjä. 3 artikla Edellä 1 artiklan 2 kohdan a alakohdassa vahvistettuun määrään lisätään enintään 1 120 miljoonan suuruiset lainat, jotka pankki myöntää omista varoistaan ehdoin, jotka se vahvistaa perussääntönsä määräysten mukaisesti: Näistä lainoista a) 1 100 miljoonaa ECUa on tarkoitettu AKT-valtioissa toteutettaviin rahoitustoimiin, b) 20 miljoonaa ECUa on tarkoitettu maissa ja alueilla toteutettaviin rahoitustoimiin. 4 artikla Yleissopimuksen 196 artiklassa ja päätöksen vastaavissa määräyksissä tarkoitettujen korkohyvitysten rahoitukseen varataan enintään 210 miljoonaa ECUa 2 artiklan 1 kohdan a ja b alakohdan i alakohdan mukaisista avustuksista. Se osa kyseisestä summasta, josta ei ole tehty maksusitoumusta, asetetaan uudelleen avustuksiin käytettäväksi. Neuvosto voi päättää enimmäismäärän korottamisesta ehdotuksesta, jonka komissio laatii yhteisymmärryksessä pankin kanssa. 5 artikla Kaikki AKT-valtioiden sekä maiden ja alueiden hyväksi tehtävät, yleissopimuksen ja päätöksen mukaiset rahoitustoimet toteutetaan tässä sopimuksessa määrätyin edellytyksin, ja ne kirjataan rahastoon lukuun ottamatta pankin omista varoistaan myöntämiä lainoja. 6 artikla 1. Yleissopimuksen voimaantuloa seuraavan kuukauden kuluessa ja sen jälkeen vuosittain ennen lokakuun 1 päivää komissio laatii ja toimittaa neuvostolle arvion kunkin varainhoitovuoden aikana toteutettavista maksusitoumuksista ottaen huomioon pankin arviot niistä toimista, joista se huolehtii. 2. Komissio toteuttaa ja toimittaa samoin edellytyksin neuvostolle arvion kyseisen varainhoitovuoden aikana suoritettavista maksuista. Tämän arvion perusteella ja ottaen huomioon käteisvarojen tarpeen komissio laatii maksettavaksi vaadittavia osuuksia koskevan erääntymisaikataulun; yksityiskohtaisista säännöistä, joiden mukaan jäsenvaltiot suorittavat nämä osuudet, säädetään 28 artiklassa tarkoitetussa varainhoitoasetuksessa. Komissio antaa tämän aikataulun neuvoston käsiteltäväksi, joka tekee päätöksensä 18 artiklan 4 kohdassa määrätyllä määräenemmistöllä. Jos osuudet eivät ole riittävät rahaston tosiasiallisten tarpeiden täyttämiseksi kyseisen varainhoitovuoden aikana, komissio esittää lisämaksuja koskevia ehdotuksia neuvostolle, joka tekee päätöksensä mahdollisimman nopeasti 18 artiklan 4 kohdassa määrätyllä määräenemmistöllä. 3. Komissio luopuu kokonaan tai osittain vaatimasta varainhoitovuoden aikana erääntynyttä maksuerää maksettavaksi, jos käytettävissä olevat määrät riittävät kattamaan maksutarpeet seuraavaan erääntymispäivään asti. 4. Edellä 2 kohdassa tarkoitetuilla osuuksien maksupyynnöillä saadut varat talletetaan kaikkien jäsenvaltioiden valtionrahastossa tai sen nimeämissä elimissä avatuille erityistileille 28 artiklassa tarkoitetussa varainhoitoasetuksessa säädettyjen yksityiskohtaisten sääntöjen mukaisesti siihen asti, kunnes komissio käyttää niitä 10-21 sekä 26 ja 27 artiklassa määrätyin edellytyksin hyväksyttyjä hankkeita, toimintaohjelmia tai siirtoja varten. 7 artikla 1. Rahaston mahdollinen jäännös käytetään loppuun asti yleissopimuksessa, päätöksessä ja tässä sopimuksessa määrättyjä yksityiskohtaisia sääntöjä noudattaen. 2. Tämän sopimuksen voimassaolon päättyessä jäsenvaltiot ovat velvollisia maksamaan 6 artiklassa määrätyin edellytyksin osuuksiensa sen osan, jota ei vielä ole vaadittu maksettavaksi. 8 artikla 1. Siinä suhteessa kuin jäsenvaltiot ovat merkinneet osuuksia pankin pääomaan ne sitoutuvat toimimaan pankin takaajina luopuen oikeudesta esittää vaatimuksia kaikkien rahoitussitoumusten osalta, jotka pankin lainanottajille aiheutuvat sellaisista lainasopimuksista, jotka pankki tekee omista varoistaan yleissopimuksen 194 artiklan ja päätöksen vastaavien määräysten sekä tarvittaessa yleissopimuksen 83 artiklan mukaisesti. 2. Tämä takaus rajataan 75 prosenttiin niiden luottojen kokonaismäärästä, jotka pankki avaa kaikkien lainasopimusten osalta; sitä käytetään kaikkien riskien peittämiseen. 3. Yleissopimuksen 83 artiklan mukaisten rahoitussitoumusten osalta jäsenvaltiot voivat pankin pyynnöstä erityistapauksissa toimia pankin takaajina sen osuuden osalta, joka ylittää 75 prosenttia ja voi olla 100 prosenttia pankin vastaavien lainasopimusten vuoksi avaamista luotoista, sanotun kuitenkaan rajoittamatta 1 ja 2 kohdassa tarkoitettua kokonaistakausta. 4. Jäsenvaltioiden 1, 2 ja 3 kohdista johtuvat maksusitoumukset vahvistetaan asianomaisen jäsenvaltion ja pankin välisin takaussopimuksin. 9 artikla 1. AKT-valtioille, maille ja alueille sekä Ranskan merentakaisille departementeille 1 päivän kesäkuuta 1964 jälkeen myönnettyjä erityislainoja sekä näiden valtioiden, maiden, alueiden ja departementtien hyväksi 1 päivän helmikuuta 1971 jälkeen riskipääomalla toteutetuista operaatioista tuotot ja tulot kuuluvat jäsenvaltioille suhteessa niiden osuuksiin rahastossa, josta nämä summat ovat lähtöisin, jollei neuvosto päätä yksimielisesti komission ehdotuksesta käyttää niitä varauksiin tai määrätä niitä muihin tarkoituksiin. Pankin palkkiot ensimmäisessä alakohdassa tarkoitettujen lainojen ja liiketoimien hoitamisesta vähennetään näistä summista. 2. Edellä 2 artiklan 1 kohdassa mainittuja määriä korotetaan rahaston muilla mahdollisilla tuloilla; neuvosto päättää komission ehdotuksesta 18 artiklan 4 kohdassa tarkoitetulla määräenemmistöllä näiden muiden mahdollisten tulojen käytöstä, sanotun kuitenkaan rajoittamatta yleissopimuksen 153 artiklan 2 kohdan soveltamista. II LUKU 10 artikla 1. Jollei 19, 20 ja 21 artiklan soveltamisesta muuta johdu, komissio hoitaa rahastoa 28 artiklassa tarkoitetussa varainhoitoasetuksessa säädettyjen yksityiskohtaisten sääntöjen mukaisesti, sanotun kuitenkaan rajoittamatta pankin tehtäviä tiettyjen tukimuotojen hallinnossa. 2. Jollei 22, 23 ja 24 artiklan soveltamisesta muuta johdu, pankki hoitaa yhteisön puolesta riskipääomia ja rahaston varoin rahoitettuja korkotukia perussääntöään ja 28 artiklassa tarkoitetussa varainhoitoasetuksessa säädettyjä yksityiskohtaisia sääntöjä noudattaen. 11 artikla Komissio huolehtii neuvoston määrittelemän tukipolitiikan sekä AKT-ETY -ministerineuvoston yleissopimuksen 193 artiklan mukaisesti määrittelemien rahoituksellisen ja teknisen yhteistyön yleisten suuntaviivojen soveltamisesta. 12 artikla 1. Komissio ja pankki ilmoittavat toisilleen säännöllisesti niille esitetyt rahoitushakemukset sekä alustavat yhteydet, jotka AKT-valtioiden, maiden ja alueiden ja muiden yleissopimuksen 191 artiklassa ja päätöksen vastaavissa määräyksissä määrättyjen tukien edunsaajien toimivaltaiset elimet ovat niihin ottaneet ennen hakemustensa esittämistä. 2. Komissio ja pankki tiedottavat toisilleen rahoitushakemusten tutkinnan edistymisestä. Ne vaihtavat keskenään yleisluonteisia tietoja edistääkseen hakemusten hallinto- ja arviointimenettelyn yhdenmukaistamista. 13 artikla 1. Komissio tutkii hankkeet ja toimintaohjelmat, jotka voidaan rahoittaa rahaston varoista avustuksina tai erityislainoina yleissopimuksen 197 artiklan ja päätöksen vastaavien määräysten mukaisesti. Komissio tutkii myös siirtohakemukset, jotka on tehty yleissopimuksen kolmannen osan II osaston 1 luvun ja päätöksen vastaavien määräysten mukaisesti, sekä hankkeet ja toimintaohjelmat, joita voi koskea erityisrahoitusväline yleissopimuksen kolmannen osan II osaston 1 luvun mukaisesti. 2. Pankki tutkii hankkeet ja toimintaohjelmat, jotka sen perussääntöjen ja yleissopimuksen 197 artiklan ja päätöksen vastaavien määräysten mukaisesti voidaan rahoittaa pankin omilla varoilla korkotuetuilla tai korkotuettomilla lainoilla tai riskipääomalla. 3. Teollisuus-, maatalousteollisuus-, kaivosteollisuus- ja matkailualaa koskevat hankkeet ja toimintaohjelmat sekä näihin aloihin liittyvät energiantuotantoa, kuljetusta ja tietoliikennettä koskevat hankkeet ja toimintaohjelmat esitetään pankille, joka tutkii, voivatko ne saada jotakin tukea, josta pankki huolehtii. 4. Jos komission tai pankin tutkiessa jotakin hanketta tai toimintaohjelmaa ilmenee, että sitä ei voida rahoittaa sellaisella tukimuodolla, josta jompikumpi huolehtii, ne toimittavat kyseiset hakemukset toisilleen ilmoitettuaan tästä mahdolliselle edunsaajalle. 14 artikla 1. Komissio huolehtii yhteisön puolesta rahaston varoista tukipalkkioina, erityislainoina, siirtoina tai erityisillä rahoitusehdoilla toteutettujen toimien rahoituksellisesta täytäntöönpanosta; se suorittaa maksut 28 artiklassa tarkoitetun varainhoitoasetuksen mukaisesti, sanotun kuitenkaan rajoittamatta yleistä tehtävää, jonka pankki saa komissiolta erityislainojen ja erityisiin rahoitusehtoihin liittyvien toimien pääoman ja korkojen perimiseksi. 2. Pankki huolehtii yhteisön puolesta rahaston varoista riskipääomina toteutettujen toimien rahoituksellisesta täytäntöönpanosta. Pankki toimii tällöin yhteisön puolesta ja vastuulla. Yhteisö on kaikkien näistä toimenpiteistä johtuvien oikeuksien omistaja, erityisesti velkojan tai omistajan oikeuksien osalta. 3. Pankki huolehtii sen omilla varoilla toteutettujen ja rahaston varoilla korkotuettujen lainojen rahoituksellisesta toteutuksesta. 15 artikla 1. Yhteistyötoimien yhdenmukaisuuden varmistamiseksi ja täydentävyyden parantamiseksi niiden ja jäsenvaltioiden kahdenvälisten tukien kesken komissio toimittaa säännöllisesti ja hyvissä ajoin tutkittavien hankkeiden tunnistetiedot jäsenvaltioille. 2. Jäsenvaltioiden on puolestaan toimitettava hyvissä ajoin komissiolle säännöllisesti ajantasaistettu luettelo kehitystuista, jotka ne ovat myöntäneet tai aikovat myöntää. 3. Jäsenvaltiot ja komissio toimittavat toisilleen myös hallussaan olevat tiedot muista AKT-valtioille myönnetyistä tai suunnitelluista kahdenvälisistä, alueellisista ja monenvälisistä tuista. 4. Pankki tiedottaa säännöllisesti ja luottamuksellisesti jäsenvaltioiden ja komission nimenomaisesti nimetyille edustajille AKT-valtioita hyödyttävistä hankkeista, jotka se aikoo tutkia. 16 artikla 1. Yleissopimuksen 215 artiklassa määrätty suunnittelu toteutetaan kaikissa AKTvaltioissa komission vastuulla. 2. Suunnittelun valmistelua varten komissio laatii yhteistoiminnassa pankin kanssa sekä erityisesti paikalla edustettuina olevien jäsenvaltioiden kanssa neuvotellen analyysin kaikkien AKT-valtioiden taloudellisesta tilanteesta kehityksen esteiden tunnistamiseksi ja niiden vuoksi tarpeelliseksi osoittautuvien suunnanmuutosten arvioimiseksi ottaen huomioon harjoitetut alakohtaiset politiikat ja tulokset, jotka ne ovat saavuttaneet käytettävissä olevien keinojen avulla. Tämä analyysi koskee aloja, joilla yhteisö on erityisen aktiivinen, ja aloja, joiden osalta hakemus yhteisön tuesta voidaan ottaa harkittavaksi aikaisempien yhteisön tukien perusteellisen arvioinnin ja saatujen kokemusten perusteella ja ottaen huomioon alojen välisen keskinäisen riippuvuuden. 17 artikla 1. Yleissopimuksen 215 artiklaa sovellettaessa toteutetaan kaikissa AKT-valtioissa komission vastuulla suunnittelukäynnit pankin osallistuessa niihin yhteisön tuen ohjeellisen ohjelman laatimiseksi. 2. Ennen suunnitteluvaltuuskuntien lähettämistä komissio valmistelee yhteistyössä pankin kanssa suppean maakohtaisen asiakirjan, jossa ilmoitetaan ohjelmoinnin valmistelun johtopäätökset ja esitetään alat, joille yhteisön tuki aiotaan keskittää. Jäsenvaltioiden, komission ja pankin edustajat vaihtavat mielipiteitä tämän asiakirjan perusteella arvioidakseen yhteisön kaikkien AKT-valtioiden kanssa harjoittaman yhteistyön yleiskehystä ja varmistaakseen yhteisön ja jäsenvaltioiden tuen yhdenmukaisuuden ja täydentävyyden. 3. Komission ja pankin AKT-valtioissa toteuttamien suunnittelukäyntien jälkeen kaikkia AKT-valtioita koskeva yhteisön tuen ohjeellinen suunnitelma toimitetaan jäsenvaltioille jäsenvaltioiden, komission ja pankin edustajien välistä mielipiteenvaihtoa varten. Tämä mielipiteenvaihto toteutuu komission tai yhden tai useamman jäsenvaltion pyynnöstä. 4. Tarpeen mukaan ja vähintään kerran vuodessa yleissopimuksen käsittämänä aikana suoritetaan jäsenvaltioiden, komission ja pankin edustajien kesken tutkimus ohjeellisten suunnitelmien täytäntöönpanon kehityksestä ja muutoksista, jotka niihin tehdään asianomaisten AKT-valtioiden pyynnöstä. 5. Edellä 2 ja 3 kohdassa tarkoitettu mielipiteenvaihto ja 4 kohdassa tarkoitettu tutkimus toteutetaan suunnittelukomiteassa, joka koostuu jäsenvaltioiden ja pankin edustajista ja jonka puheenjohtajana toimii komission edustaja. Suunnittelukomitean käsiteltäväksi saatetaan myös alueellisen yhteistyön täytäntöönpanemiseksi suunnitellut yleiset suuntaviivat. 18 artikla 1. Perustetaan komissioon komitea, jäljempänä "EKR-komitea", joka koostuu jäsenvaltioiden hallitusten edustajista. Euroopan kehitysrahaston (EKR) komitean puheenjohtajana toimii komission edustaja; sen sihteeristön tehtävistä huolehtii komissio. Pankin edustaja osallistuu komitean työhön. 2. Neuvosto hyväksyy EKR-komitean työjärjestyksen yksimielisellä päätöksellä. 3. Jäsenvaltioiden äänet EKR-komiteassa painotetaan väliaikaisesti seuraavalla tavalla siihen asti, kunnes tehdään päätös 5 kohdan ensimmäisen alakohdan mukaisesti: >TAULUKON PAIKKA> 4. EKR-komitea tekee päätöksensä 70 äänen määräenemmistöllä. 5. Edellä 3 kohdassa määrätty painotus ja mahdollisesti 4 kohdassa mainittu määräenemmistö muutetaan neuvoston yksimielisellä päätöksellä 1 artiklan 2 kohdan c alakohdassa tarkoitetussa tapauksessa. Edellä 3 kohdassa määrätty painotus ja mahdollisesti 4 kohdassa mainittu määräenemmistö voidaan muuttaa neuvoston yksimielisellä päätöksellä 1 artiklan 2 kohdan d alakohdassa tarkoitetussa tapauksessa. 19 artikla 1. EKR-komitea antaa lausuntonsa komission sille esittämistä sellaisten hankkeiden tai toimintaohjelmien rahoitusehdotuksista, joihin myönnetään avustuksia, erityislainoja tai erityisiä rahoitusehtoja ja joita mahdollisesti muutetaan asianomaisen AKT-valtion tai -valtioiden huomautusten huomioon ottamiseksi. 2. Rahoitusehdotuksissa on tuotava erityisesti esiin hankkeiden tai toimintaohjelmien yhteys asianomaisen maan tai asianomaisten maiden kehitysnäkymiin sekä niiden soveltuvuus yhteisön tukemiin alakohtaisiin politiikkoihin. 20 artikla 1. Jos EKR-komitea pyytää rahoitusehdotukseen olennaisia muutoksia tai jos siitä ei ole annettu puoltavaa lausuntoa, komissio neuvottelee asianomaisen AKT-maan tai -maiden kanssa. Neuvottelun jälkeen komissio ilmoittaa jäsenvaltioille tuloksen seuraavassa EKR-komitean kokouksessa. 2. Edellä 1 kohdassa tarkoitetun neuvottelun jälkeen komissio voi saattaa tarkistetun tai täydennetyn rahoitusehdotuksen EKR-komitean käsiteltäväksi jossakin sen seuraavassa kokouksessa. 3. Jos EKR-komitea edelleen kieltäytyy antamasta puoltavaa lausuntoa, komissio ilmoittaa asianomaiselle AKT-valtiolle tai -valtioille, jotka voivat pyytää - että ongelma otetaan esille yleissopimuksen 193 artiklassa tarkoitetussa AKT-ETY -ministerineuvostossa, jäljempänä "193 artiklan komitea", - tai että yhteisön päättävät elimet kuulevat niitä 21 artiklan 2 kohdassa määrätyin edellytyksin. 21 artikla 1. Rahoitusehdotukset, joiden liitteenä on EKR-komitean lausunto, saatetaan komission ratkaistaviksi. 2. Jos komissio päättää poiketa EKR-komitean antamasta lausunnosta tai jos EKRkomitea ei ole antanut puoltavaa lausuntoa, sen on joko peruutettava rahoitusehdotuksensa tai saatettava asia mahdollisimman nopeasti käsiteltäväksi neuvostoon, joka tekee päätöksensä samoin äänestysedellytyksin kuin EKR-komitea. Jälkimmäisessä tapauksessa ja jos se ei ole päättänyt saattaa asiaa 193 artiklan komitean käsiteltäväksi, asianomainen AKT-valtio voi toimittaa neuvostolle yleissopimuksen 220 artiklan 7 kohdan mukaisesti kaikki tarpeellisina pitämänsä lisätiedot ja neuvoston puheenjohtaja ja jäsenet voivat kuulla sitä. 3. Jollei kyseessä ole poikkeuksellinen tilanne, yhteisön lopullinen päätös tehdään enintään neljän kuukauden kuluessa rahoitusehdotuksen toimittamisesta AKT-valtiolle tai -valtioille. 4. Komissio tiedottaa säännöllisesti EKR-komitealle kaikista rahoitushakemuksista, jotka yksi tai useampi AKT-valtio on esittänyt sille riippumatta siitä, ovatko sen yksiköt hyväksyneet hakemuksen. 22 artikla 1. Asetetaan pankkiin komitea, joka koostuu jäsenvaltioiden hallitusten edustajista, jäljempänä "22 artiklan komitea". 22 artiklan komitean puheenjohtajana toimii pankin johtokunnan puheenjohtajuutta hoitava jäsenvaltio; sen sihteeristötehtävistä huolehtii pankki. Komission edustaja osallistuu komitean työhön. 2. Neuvosto hyväksyy yksimielisesti 22 artiklan komitean työjärjestyksen. 3. Jäsenvaltioiden äänten painotus ja määräenemmistö, joita sovelletaan 22 artiklan komiteaan, ovat 18 artiklan 3, 4 ja 5 kohdan mukaiset. 23 artikla 1. 22 artiklan komitea antaa lausunnon pankin sille esittämistä korkotuettuja lainoja koskevista hakemuksista ja riskipääomarahoitusehdotuksista. Komission edustaja voi esittää istunnossa komission arvion näistä ehdotuksista. Tämä arvio koskee hankkeiden yhdenmukaisuutta yhteisön kehitystukipolitiikan, yleissopimuksessa määritellyn rahoituksellisen ja teknisen yhteistyön tavoitteiden sekä AKT-ETY -ministerineuvoston hyväksymien yleisten suuntaviivojen kanssa. Lisäksi pankki ilmoittaa 22 artiklan komitealle korkotuettomista lainoista, jotka se aikoo myöntää öljyalalla. 2. Pankin 22 artiklan komitealle esittämässä asiakirjassa on otettava erityisesti esille hankkeen yhteys asianomaisen maan tai maiden kehitysnäkymiin ja annettava tarvittaessa selvitys yhteisön myöntämästä takaisinmaksettavasta tuesta, yhteisön osallistumisesta siihen sekä samalla alalla aikaisemmin myönnetyn tuen käytöstä; siihen on liitettävä kyseistä alaa koskevat käytettävissä olevat hankekohtaiset arviot. 3. Jos 22 artiklan komitea antaa korkotuetusta lainahakemuksesta puoltavan lausunnon, hakemus, jonka liitteenä on komitean perusteltu lausunto ja tarvittaessa komission edustajan arvio, saatetaan ratkaistavaksi pankin hallitukselle, joko tekee päätöksensä pankin ohjesäännön määräysten mukaisesti. Jos 22 artiklan komitea antaa puoltavan lausunnon riskipääomarahoitusta koskevasta ehdotuksesta, ehdotus saatetaan ratkaistavaksi pankin hallitukselle, joka tekee päätöksensä pankin perussääntöjen mukaisesti. 4. Jollei 22 artiklan komitea anna myönteistä lausuntoa, pankki peruuttaa hakemuksensa tai päättää pitää sen voimassa. Jälkimmäisessä tapauksessa hakemus annetaan yhdessä komitean perustellun lausunnon kanssa ja tarvittaessa komission edustajan antaman arvion kanssa ratkaistavaksi pankin hallitukselle, joka tekee päätöksensä pankin ohjesäännön määräysten mukaisesti. Jollei 22 artiklan komitea anna puoltavaa lausuntoa, pankki ilmoittaa siitä yleissopimuksen 220 artiklan ja erityisesti sen 5, 6 ja 7 kohdan mukaisesti kyseisen AKT-valtion tai -valtioiden edustajille, jotka voivat pyytää - että ongelma otetaan esille 193 artiklan komiteassa - tai että pankin toimivaltainen elin kuulee niitä. Tämän kuulemisen jälkeen pankki voi yleissopimuksen 220 artiklan 8 kohdassa määrätyn ajan kuluessa - joko päättää olla ottamatta ehdotusta huomioon - tai pyytää 22 artiklan puheenjohtajuutta hoitavaa jäsenvaltiota saattamaan asian neuvoston käsiteltäväksi mahdollisimman nopeasti. Jälkimmäisessä tapauksessa ehdotus saatetaan neuvoston käsiteltäväksi ja siihen liitetään 22 artiklan komitean lausunto ja tarvittaessa komission edustajan arvio sekä kaikki kyseisen AKT-valtion tarpeellisina pitämät lisätiedot. Neuvosto tekee päätöksensä samoin edellytyksin kuin 22 artiklan komitean äänestyksessä. Jos neuvosto vahvistaa 22 artiklan komitean ottaman kannan, pankki peruuttaa ehdotuksensa. Jos neuvosto sen sijaan tekee pankin ehdotusta puoltavan päätöksen, pankki panee täytäntöön perussäännöissään määrätyt menettelyt. 24 artikla Jollei rahoitettujen liiketoimien laadun huomioon ottamiseksi tarvittavista mukautuksista ja pankin perussäännöissä määrätyistä menettelyistä muuta johdu, pankki ilmoittaa 22 artiklan komitealle säännöllisesti kaikista sille virallisesti esitetyistä rahoitushakemuksista riippumatta siitä, ovatko sen yksiköt hyväksyneet nämä hakemukset. 25 artikla 1. Komissio ja pankki varmistavat kumpikin omalta osaltaan edellytykset, joilla AKT-valtiot, maat ja alueet tai muut mahdolliset edunsaajat panevat täytäntöön komission ja pankin hoitamat yhteisön tuet. 2. Ne varmistavat myös kukin omalta osaltaan läheisessä yhteydessä vastaavien viranomaisten tai asianomaisten maiden kanssa edellytykset, joilla edunsaajat käyttävät yhteisön tuella rahoitettuja hankkeita. 3. Edellä 1 ja 2 kohdassa määrättyjen tutkimusten osalta komissio ja pankki tutkivat, missä määrin yleissopimuksen 185 ja 186 artiklassa ja päätöksen vastaavissa määräyksissä tarkoitetut tavoitteet on saavutettu. 4. Komissio ja pankki tiedottavat neuvostolle vähintään kerran vuodessa 1, 2 ja 3 kohdassa tarkoitettujen edellytysten noudattamisesta. Komission ja pankin kertomus sisältää lisäksi arvion yhteisön tuen vaikutuksesta edunsaajamaan taloudelliseen ja yhteiskunnalliseen kehitykseen. Neuvosto toteuttaa tarvittavat toimenpiteet 18 artiklan 4 kohdassa määrätyllä määräenemmistöllä. 5. Neuvostolle tiedotetaan säännöllisesti komission ja pankin tekemän työn tuloksista käynnissä olevien tai päättyneiden hankkeiden arvioinnin osalta erityisesti suhteessa asetettuihin kehitystavoitteisiin. III LUKU 26 artikla 1. Yleissopimuksen 157 ja 167 artiklassa ja päätöksen vastaavissa määräyksissä tarkoitettujen siirtojen sekä yleissopimuksen 172 artiklassa ja päätöksen vastaavissa määräyksissä tarkoitettujen varojen täydentämiseksi maksettujen osuuksien määrät ilmaistaan ecuina. 2. Maksut suoritetaan yhden tai useamman komission valitseman valtion valuuttana AKT-valtion tai maiden ja alueiden toimivaltaisten viranomaisten kuulemisen jälkeen. 27 artikla 1. Komissio laatii joka vuosi jäsenvaltioita varten yleiskertomuksen vientitulojen vakiinnuttamisjärjestelmän toiminnasta ja siitä, miten AKT-valtiot ovat käyttäneet siirrettyjä varoja. Tässä kertomuksessa tuodaan esille erityisesti siirtojen vaikutus niiden alojen kehitykseen, joille ne on määrätty. 2. Edellä 1 kohtaa sovelletaan myös maiden ja alueiden osalta. IV LUKU 28 artikla Tämän sopimuksen soveltamista koskevista määräyksistä säädetään varainhoitoasetuksessa, jonka neuvosto antaa heti yleissopimuksen voimaantulon jälkeen 18 artiklan 4 kohdassa määrätyllä määräenemmistöllä komission suunnitelman perusteella ja pankin annettua lausuntonsa sitä koskevien määräysten osalta ja perustamissopimuksen 206 artiklan mukaisesti perustetun tilintarkastustuomioistuimen annettua lausuntonsa. 29 artikla 1. Varainhoitovuoden lopussa komissio hyväksyy rahaston tulostilin ja taseen. 2. Sopimuksen 206 artiklalla perustettu tilintarkastustuomioistuin käyttää valtaansa myös rahaston toimien osalta. Edellytyksistä, joilla tilintarkastustuomioistuin käyttää valtaansa säädetään 28 artiklassa tarkoitetussa varainhoitoasetuksessa. 3. Edustajakokous antaa vastuuvapauden komissiolle rahaston varainhoidosta neuvoston suosituksesta; neuvosto tekee ratkaisunsa 18 artiklan 4 kohdassa määrätyllä määräenemmistöllä. 4. Rahaston varoista rahoitettuihin toimiin, joiden hallinnosta pankki huolehtii, sovelletaan pankin ohjesäännöissä koko sen toimintaa varten määrättyjä valvonta- ja vastuumenettelyjä. Pankki antaa joka vuosi komissiolle ja neuvostolle kertomuksen niiden rahaston varoista rahoitettujen toimien täytäntöönpanosta, joiden hallinnosta pankki huolehtii. 5. Komissio laatii yhteisymmärryksessä pankin kanssa luettelon tiedoista, jotka pankki toimittaa sille säännöllisesti, jotta komissio voisi arvioida edellytykset, joilla pankki hoitaa tehtäväänsä, ja edistääkseen tiivistä yhteensovittamista komission ja pankin välillä. 30 artikla 1. Yhteisön tuen rahoituksesta ja hallinnosta vuonna 1969 tehdyllä sisäisellä sopimuksella perustetun rahaston jäännöstä hallitaan edelleen mainitussa sopimuksessa määrätyin edellytyksin ja 31 päivänä tammikuuta 1975 voimassa olleen sääntelyn mukaisesti. Yhteisön tuen rahoituksesta ja hallinnosta vuonna 1975 tehdyllä sisäisellä sopimuksella perustetun rahaston jäännöstä hallitaan edelleen mainitussa sopimuksessa määrätyin edellytyksin ja 1 päivänä maaliskuuta 1980 voimassa olleen sääntelyn mukaisesti. Yhteisön tuen rahoituksesta ja hallinnosta vuonna 1979 tehdyllä sisäisellä sopimuksella perustetun rahaston jäännöstä hallitaan edelleen mainitussa sopimuksessa määrätyin edellytyksin ja 28 päivänä helmikuuta 1985 voimassa olleen sääntelyn mukaisesti. 2. Jos jäännöksen loppumisesta johtuva varojen puute vaarantaa 1 kohdassa tarkoitettujen rahastojen varoilla rahoitettujen hankkeiden moitteettoman täytäntöönpanon, komissio voi 19 artiklassa määrätyin edellytyksin esittää lisärahoitusehdotuksia. 31 artikla 1. Jokainen jäsenvaltio hyväksyy tämän sopimuksen oman valtiosääntönsä mukaisesti. Jokaisen valtion hallituksen on ilmoitettava Euroopan yhteisöjen neuvoston pääsihteerille, kun sen voimaantuloa varten vaaditut menettelyt on täytetty. 2. Tämä sopimus tehdään samalle ajanjaksolle kuin yleissopimus. Se jää kuitenkin voimaan siltä osin kuin on tarpeen kaikkien yleissopimuksen mukaisesti rahoitettujen toimien panemiseksi lopullisesti täytäntöön. 32 artikla Tämä sopimus, joka on laadittu yhtenä kappaleena englannin, italian, hollannin, kreikan, ranskan, saksan ja tanskan kielellä jokaisen seitsemän tekstin ollessa yhtä todistusvoimainen, talletetaan Euroopan yhteisöjen neuvoston pääsihteeristön arkistoihin, ja pääsihteeri toimittaa oikeaksi todistetun jäljennöksen kaikkien allekirjoittajavaltioiden hallituksille. Udfærdiget i Bruxelles, den nittende februar nitten hundrede og femogfirs. Geschehen zu Brüssel am neunzehnten Februar neunzehnhundertfünfundachtzig. ¸ãéíå óôéò ÂñõîÝëëåò, óôéò äåêáåííÝá Öåâñïõáñßïõ ÷ßëéá åííéáêüóéá ïãäüíôá ðÝíôå. Done at Brussels on the nineteenth day of February in the year one thousand nine hundred and eighty-five. Fait à Bruxelles, le dix-neuf février mil neuf cent quatre-vingt-cinq. Fatto a Bruxelles, addì diciannove febbraio millenovecentottantacinque. Gedaan te Brussel, de negentiende februari negentienhonderdvijfentachtig. Pour Sa Majesté le roi des Belges Voor Zijne Majesteit de Koning der Belgen >VIITTAUS FILMIIN> For Hendes Majestæt Dronningen af Danmark >VIITTAUS FILMIIN> Für den Präsidenten der Bundesrepublik Deutschland >VIITTAUS FILMIIN> Ãéá ôïí Ðñüåäñï ôçò ÅëëçíéêÞò Äçìïêñáôßáò >VIITTAUS FILMIIN> Pour le président de la République française >VIITTAUS FILMIIN> For the President of Ireland >VIITTAUS FILMIIN> Per il Presidente della Repubblica italiana >VIITTAUS FILMIIN> Pour Son Altesse Royale le grand-duc de Luxembourg >VIITTAUS FILMIIN> Voor Hare Majesteit de Koningin der Nederlanden >VIITTAUS FILMIIN> For Her Majesty the Queen of the United Kingdom of Great Britain and Northern Ireland >VIITTAUS FILMIIN> LIITE I Rahastoon maksavien valtioiden osuuksien jako (1 artiklan 2 kohdan b alakohta) > TAULUKON PAIKKA> LIITE II Rahastoon osallistuvien valtioiden osuuksien lopullista jakoa koskevat suuntaviivat (1 artiklan 2 kohdan c alakohta) 1. Edellä 1 artiklan 2 kohdan a alakohdassa vahvistettuun määrän edunsaajiin sisällytetään Angola ja Mosambik riippumatta siitä, minä päivänä nämä valtiot liittyvät yleissopimukseen. 2. Edellä tarkoitettu määrä on vahvistettu ottaen huomioon yhteisön laajentumisen käsittämään Espanjan ja Portugalin. Yleissopimuksen 185 artiklan 2 kohdan b alakohtaa ei siis sovelleta yhteisön laajentumiseen näillä valtioilla. Tämän vuoksi nykyiset jäsenvaltiot yrittävät laajentumisen yhteydessä neuvotella Espanjan ja Portugalin osuuden vähintään 7,7 prosentin tasolle. 3. Kuten edellä liitteessä I viitataan, Espanjan ja Portugalin osuuden määrä käytetään a) Belgian, Tanskan ja Alankomaiden osuuksien tason alentamiseksi kolmella neljäosalla niiden ALV-tason (vuoden 1984 peruste) ja niiden Lomé II -osuuden tason välisestä erosta, b) Kreikan, Ranskan, Irlannin ja Luxemburgin jäljelle jäävien osuuksien pienentämiseksi suhteellisesti siten, että niiden osuuksien suuruus on mahdollisimman lähellä osuutta, jonka ne olisivat maksaneet Lomé II -osuuden tason mukaan rahaston oletetun määrän ollessa 7 000 miljoonaa ECUa. 4. Jos Espanjan ja Portugalin osuudet vahvistetaan yleisesti alle 7,54 prosentiksi, nykyisten jäsenvaltioiden osuudet tarkistetaan. 5. Saksan liittotasavallan, Italian ja Yhdistyneen kuningaskunnan osuuden ylärajaksi asetetaan vastaavasti 1 954,4 miljoonaa ECUa, 943,8 miljoonaa ECUa ja 1 243,2 miljoonaa ECUa. 6. Jos Espanjan ja Portugalin osuutta koskeva arvio jää toteutumatta siinä määrin, että siitä aiheutuisi vakava epäsuhta, ongelma otetaan uudelleen tarkasteltavaksi.